Document ID: /roh_data/filtered/fineweb-2-filterrobots_roh.jsonl.gz/53104

Marriner valeva sco in dals gronds dirigents contemporans. El aveva fermas colliaziuns sur ils cunfins britannics. Tranter auter è el stà schef-dirigent dal orchester sinfonic dal radio Stuttgart. Ses grond success ha el dentant gì cun ses orchester 'Academy of St. Martin in the Fields' ch'el ha fundà l'onn 1958. Grazia al film 'Amadeus' èn Marriner e ses orchester vegnids enconuschents sin l'entir mund.
Per ses merits musicals ha la Queen Elisabeth surdà ad el il titel da «Commander of the British Empire». Pli tard ha el survegnì il titel da noblezza.
RR novitads 20:00